CELEX: 62020TA0004
Language: lt
Date: 2022-04-27 00:00:00
Title: Byla T-4/20: 2022 m. balandžio 27 d. Bendrojo Teismo sprendimas byloje Sieć Badawcza Łukasiewicz – Port Polski Ośrodek Rozwoju Technologii / Komisija (Arbitražinė išlyga – Subsidijų sutartis, sudaryta pagal Mokslo tyrimų, technologinės plėtros ir demonstracinės veiklos septintąją bendrąją programą (2007 – 2013 m.) – Tinkamos finansuoti išlaidos – Prašymas grąžinti – Finansinis auditas – OLAF tyrimas – Interesų konfliktas dėl šeimos ar emocinių ryšių – Sąžiningumo principas – Nediskriminavimo dėl civilinės būklės principas – Teisėti lūkesčiai – Ieškinys dėl panaikinimo – Debeto avizos – Nuo sutarties neatsiejami aktai – Aktas, dėl kurio negali būti pareikštas ieškinys – Teisė į veiksmingą teisminę gynybą – Nepriimtinumas)

2022 6 27   
            
            
               LT
            
            
               Europos Sąjungos oficialusis leidinys
            
            
               C 244/24
            
         
      2022 m. balandžio 27 d. Bendrojo Teismo sprendimas byloje Sieć Badawcza Łukasiewicz – Port Polski Ośrodek Rozwoju Technologii / Komisija
      
      (Byla T-4/20) (1)
      
      (Arbitražinė išlyga - Subsidijų sutartis, sudaryta pagal Mokslo tyrimų, technologinės plėtros ir demonstracinės veiklos septintąją bendrąją programą (2007 – 2013 m.) - Tinkamos finansuoti išlaidos - Prašymas grąžinti - Finansinis auditas - OLAF tyrimas - Interesų konfliktas dėl šeimos ar emocinių ryšių - Sąžiningumo principas - Nediskriminavimo dėl civilinės būklės principas - Teisėti lūkesčiai - Ieškinys dėl panaikinimo - Debeto avizos - Nuo sutarties neatsiejami aktai - Aktas, dėl kurio negali būti pareikštas ieškinys - Teisė į veiksmingą teisminę gynybą - Nepriimtinumas)
      (2022/C 244/30)
      Proceso kalba: anglų
      
         Šalys
      
      
         Ieškovė: Sieć Badawcza Łukasiewicz – Port Polski Ośrodek Rozwoju Technologii (Vroclavas, Lenkija), atstovaujama advokato Ł. Stępkowski
      
         Atsakovė: Europos Komisija, atstovaujama B. Araujo Arce ir J. Estrada de Solà
      
         Dalykas
      
      Ieškinyje, kurį ieškovė pareiškė remdamasi SESV 272 straipsniu, pateiktas pagrindinis prašymas konstatuoti, kad Europos Komisijos skolinis reikalavimas pagal sutartį, kuris nurodytas šešiose 2019 m. lapkričio 13 d. pateiktose debeto avizose ir kurio dydis iš viso yra 180 893,90 euro, įskaitant pagrindinį 164 449 eurų dydį ir 16 444,90 euro žalos atlyginimą, taip pat Komisijos nurodymas grąžinti tose debeto avizose nurodytus dydžius, yra neegzistuojantys, o nepatenkinus šio reikalavimo – remiantis SESV 263 straipsniu panaikinti jai adresuotą 2019 m. lapkričio 12 d. Komisijos raštą.
      
         Rezoliucinė dalis
      
      
                  1.
               
               
                  Atmesti ieškinį.
               
            
                  2.
               
               
                  Priteisti iš Sieć Badawcza Łukasiewicz – Port Polski Ośrodek Rozwoju Technologii bylinėjimosi išlaidas.
               
            
         (1)  OL C 87, 2020 3 16.